সু-স্বাস্থ্যৰ বাবে টোপনি :
সু-স্বাস্থ্যৰ বাবে টোপনি :
টোপনি আমাৰ দৈনন্দিন জীৱন যাত্ৰা তথা সুস্থ জীৱনৰ এক এৰাব নোৱাৰ অংশ।। মানৱ জীৱনৰ বিৰামহীন কৰ্ম কাণ্ডৰ পৰা সাময়িক সকাহ তথা দিনৰ দিনটোৰ কৰ্মৰ পৰা আমাৰ শৰীৰটোক জিৰণি দিয়াৰ এক মাধ্যম টোপনি। নিদ্ৰা যোৱা অৱস্থা বা টোপনি হৈছে জিৰণিৰ এনে এক অৱস্থা যেতিয়া শৰীৰৰ সকলো ইচ্ছাকৃত কাৰ্য্য সাময়িকভাৱে স্থগিত থাকে আৰু মগজুৰ চেতনা আংশিক বা সম্পূৰ্ণৰূপে ব্যাহত হয়। যেতিয়া শৰীৰে ভাগৰ অথবা অৱশ অনুভৱ কৰে তেতিয়াই আমাক টোপনিয়ে হেচাঁ মাৰি ধৰে।
আজি কিছুবছৰৰ আগতে এক ৰেল দূৰ্ঘটনাৰ তদন্ত কৰোতে এই কথা প্ৰমাণ পোৱা গৈছিলে যে উক্ত ৰেলচালকজনে টোপনিয়াই থকাৰ হেতুকে এক বৃহত কেকুঁৰীত সংকেত ভুল কৰি দূৰ্ঘটনাত পতিত হৈছিল আৰু প্ৰাথমিক তদন্তত এই কথা প্ৰমাণিত হৈছিল যে চালকজনে আগদিনা অপৰিমিত ৰূপত টোপনি গৈছিল বাবেই কৰ্তব্যৰ সময়ত তেওঁক টোপনিয়ে হেচাঁ মাৰি ধৰিছিলে। ৰাচিয়াৰ পৰমাণু ৰিয়েক্টৰ এটিত হোৱা এক দূৰ্ঘটনাৰ আৰত এজন কৰ্তব্যৰত বিষয়াৰ অপৰিমিত টোপনিয়েই পৰোক্ষভাৱে ক্ৰিয়া কৰিছিলে। আমি প্ৰায়েই দেখিবলৈ পাওঁ নৈশ বাছ তথা যান-বাহন সমূহ দূৰ্ঘটনাত পতিত হোৱাৰ কাৰণ তেওঁলোকক টোপনিয়ে হেচাঁ মাৰি ধৰাৰ ফল। ইয়াৰ কাৰন সময়মতে টোপনি গ্ৰহণ নকৰাৰ হেতু আৰু কৰ্তব্যৰ খাতিৰত চালকে পৰ্য্যাপ্ত টোপনী গ্ৰহন নকৰাৰ হেতু আমাৰ দেহৰ জৈৱিক ঘড়ীয়ে এইকথা নিয়ন্ত্ৰণ কৰি দেহক বিশ্ৰাম দিবৰ বাবে সংকেট দিয়ে আৰু যাৰ বাবে সেই অসম্পূৰ্ণ টোপনি যিকোনো সময়তে আহিব পাৰে। আজি আমাৰ ব্যস্ততম সমাজত দেহক বিশ্ৰাম দিয়াতকৈ যেতিয়াই তেতিয়াই কৰ্মত ব্যস্ত থকাৰ হেতুকে আৰু পৰিমিত ৰূপত টোপনি বা নিদ্ৰাসুখ গ্ৰহণ নকৰাৰ হেতুকে আজি আমাৰ সমাজত মানুহৰ মাজত বিভিন্ন ৰোগৰ লগতে মানসিক ৰোগ তথা মানসিক ভাৰাক্ৰান্ত, অৱসাদ আদিয়ে ভয়ংকৰ ৰূপত ক্ৰিয়া কৰিবলৈ লৈছে।
টোপনি ভাগৰুৱা শৰীৰৰ বাবে পৰম ঔষধ। দিনৰ ভাগত নানা কামত আৰু নানা জঞ্জালত মানুহৰ মন আৰু শৰীৰ ভাগৰত অথিৰ হয়, ৰাতিৰ ভাগত টোপনি মাৰি সিহঁতে সেই ভাগৰ সকলো পাহৰে। ৰাতি ভালকৈ টোপনি পালে, পুৱা উঠি এখন নতুন সংসাৰত ওলোৱা যেন অনুভৱ হয়। শৰীৰত নতুন উদ্যম আহে, মনত নতুন উৎসাহ হয় আৰু আগদিনাৰ এলাহ আমনি সমুলাঞ্চে নাইকিয়া হয়। এইবিলাক পৰিমিত টোপনিৰ ফল আৰু অপৰিমিত টোপনিৰ ফল ইয়াৰ বিপৰীত। অপৰিমিত ৰূপত টোপনি মাৰিলে গা গধুৰ হয়, মন বিষন্ন হয়, হাত ভৰিত কাম কৰাৰ উদ্যাম নাথাকে জঠৰতা অনুভৱ হয় আৰু উৎসাহ-উদ্যম আদি একো নাথাকে।
বিশেষজ্ঞসকলৰ মতে ৰাতি সাতৰ পৰা আঠ ঘন্টা সময় শুলেই পৰিমিত টোপনিৰ বাবে যথেষ্ট হয়। তথাপিও কিন্তু আমাৰ সমাজত টোপনিক যেন এক নেতিবাচক দৃষ্টিৰে চোৱা হয়। আমাৰ প্ৰধানকৈ গ্ৰামাঞ্চলত এই মানসিকতা অধিক। কথাতেই কয় যে মাছৰ চিকুন মোৱা টোপনিৰ চিকুন পুৱা। কিন্তু টোপনি গাঢ় হ'লে তেনে লোকক গা গধুৰ, টোপনি গধুৰ আদি অপবাদ দিয়াৰ উদাহৰণ আছে। আনহাতে টোপনি গাঢ় হোৱা মহিলাক যেন আমাৰ গ্ৰাম্য সমাজত বহুতে অন্য দৃষ্টিৰে চায় আৰু বহু অপবাদ দিয়ে। আজি কিছুবছৰ আগলৈ আমাৰ গ্ৰাম্য সমাজত ন-বোৱাৰীসকলৰ স্বাস্থ্য ভাঙি যোৱাটো এটি চিনাকী দৃশ্য আছিল । ইয়াৰ কাৰণ আছিল শহুৰৰ ঘৰত অধিক কামৰ বোজা লৈ ৰোষৰ বাবে পৰিত্ৰাণ পাবৰ বাবে দুপৰ নিশালৈ কাম কৰি দেহ ভাঙি পেলোৱা মহিলা সকলে আকৌ ৰাতিপুৱাই কাউৰীয়ে কা নকৰোতেই শয়ন ত্যাগ কৰাৰ হেতুকে শৰীৰে পৰ্য্যাপ্ত বিশ্ৰাম নোপোৱাৰ হেতুকে তথা টোপনি সম্পূৰ্ণ নোহোৱাৰ হেতুকে তেনে মহিলাসকলৰ স্বাস্থ্য ভাঙি পৰিছিল । কিন্তু বৈজ্ঞানিক দৃষ্টিৰে চালে এনে কৰাটো উচিত নহয়। কাৰণ এক সুস্থ স্বাস্থ্য আৰু নিৰোগী দেহৰ অধিকাৰী হ'বলৈ হ'লে টোপনিৰ গত্যন্তৰ নাই। মানুহৰ বয়সৰ লগত টোপনিৰ এক বিশেষ সম্বন্ধ আছে। শিশু কালত টোপনি অধিক হয় যদিও বয়স বঢ়াৰ লগে লগে টোপনিৰ তীব্ৰতা কম হ'বলৈ ধৰে।
আমি সাধাৰণতে টোপনিক চাৰিটা দশাত ভাগ কৰা হৈছে। সেই কেইটা হৈছে প্ৰথম দশা, দ্বিতীয় দশা, তৃতীয় দশা আৰু চতুৰ্থ দশা বা ৰেম (REM)। সাতৰ পৰা আঠ ঘন্টা সময়ৰ এক পৰিমিত টোপনি এই চাৰিটা দশাত সম্পূৰ্ণ হয় আৰু এই দশাকেইটাৰ মাজত কোনো ব্যাঘাত জন্মিব নালাগে।। টোপনিৰ তৃতীয়তো দশাত আমাৰ শৰীৰৰ বৃদ্ধিৰ বাবে প্ৰয়োজনীয় ভিন্ন হৰমন নিঃসৰিত হয়, দেহ গঠন প্ৰক্ৰিয়া সম্পন্ন হয়, যৌন হৰমন নিঃসৰিত হয় ইত্যাদি। আনহাতে, চতুৰ্থ দশা বা ৰেম (Rapid eye movement) হৈছে টোপনীৰ অন্তিম দশা আৰু য'ত আমি সপোন দেখিবলৈ আৰম্ভ কৰো। এনেদৰেই চাৰিটা দশাৰ মাজেৰে আমাৰ এৰাতিৰ নিদ্ৰা সম্পন্ন হয়। কিন্তু এই প্ৰক্ৰিয়াটোত বাধা পৰিলেই বা ব্যাঘাত জন্মিলেই আমাৰ শৰীৰত ইয়াৰ বিৰূপ প্ৰতিক্ৰিয়া দেখিবলৈ পোৱা যায় । আনহাতে ৰাতি টোপনিৰ পৰা সাৰ পাই প্ৰসাব কৰিবলৈ যোৱাটো বহুতৰে অভ্যাস আছে। কিন্তু এইয়া সুস্থ শৰীৰৰ লক্ষণ নহয় আৰু এইয়া অপৰিমিত টোপনিৰ লক্ষণ। এনেবোৰ কাৰণে হৃদৰোগ বৃদ্ধি, মানসিক অৱসাদ, ৰক্তচাপ বৃদ্ধি আদিত ইন্ধন যোগায়। সেয়েহে টোপনি প্ৰক্ৰিয়াৰ মাজত কোনো ব্যাঘাত নজন্মাকৈ সম্পূৰ্ণ কৰিব লাগে।
৮) নিদ্ৰা যাতে গভীৰ হয় আৰু কমেও সাতৰ পৰা আঠঘন্টা সময় যাতে সম্পূৰ্ণ নিদ্ৰা হয় তাৰ প্ৰতি ধ্যান দিয়া উচিত।
৯) অৱসাদ আতৰাবলৈ মাদক দ্ৰব্য গ্ৰহণ কৰা অনুচিত আৰু ইয়াৰ পৰিবৰ্তে শান্তিৰে এঘুমটি মাৰি লোৱাৰ প্ৰয়োজন।
১২) অনাহাৰে থকা অনুচিত। শোৱাৰ আগে আগে পৰ্যাপ্ত খাদ্য গ্ৰহণ কৰা উচিত। কিন্তু চাহ, কফি আদি শোৱাৰ আগে আগে গ্ৰহণ কৰা অনুচিত কিয়নো চাহ-কফি আদিত থকা কেফেইন নামৰ পদাৰ্থবিধে মগজুত উত্তেজক হিচাবে কাম কৰি তন্দ্ৰাৰ ভাব নাশ কৰে টোপনিত ব্যাঘাত জন্মায়।
মনত ৰখা উচিত যে সু-স্বাস্থ্য তথা নিৰোগী হৈ থাকিবলৈ হ'লে শৰীৰক পৰ্যাপ্ত বিশ্ৰাম দিয়া উচিত আৰু টোপনী হৈছে আমাৰ দেহ মনলৈ প্ৰশান্তি আনি দি এক দেহ মনত সুস্থিৰতা প্ৰদান কৰা এটি অন্যতম প্ৰক্ৰিয়া আৰু যিয়ে মানুহক কৰ্মক্ষম কৰি ৰাখি সতেজ আৰু সক্ৰিয় হৈ থকাত গুৰুত্ত্বপূৰ্ণ ভূমিকা গ্ৰহণ কৰে।
Roll over stars then click to rate.
© 2006-2019 C-DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.
এই পৰ্টেলৰ যোগেৰে ভাৰত চৰকাৰৰ বৈদ্যুতিন আৰু তথ্য-প্ৰযুক্তি মন্ত্ৰালয় দ্বাৰা ভাৰত বিকাশ প্ৰৱেশদ্বাৰ প্ৰকল্পৰ অধীনত সামাজিক উন্নয়নৰ বাবে এক ৰাষ্ট্ৰযোৰা প্ৰচেষ্টা চলাই থকা হৈছে। ইয়াৰ জৰিয়তে ৰাইজলৈ সুনিশ্চিত তথ্যৰ যোগান, তথ্যৰ জ্ঞান, তথ্য প্ৰযুক্তি আৰু যোগাযোগ সেৱা আৰু সামগ্ৰীৰ সুবিধাসমূহ আগবঢ়োৱাৰ চেষ্টা কৰা হৈছে। আইএনডিজি প্ৰকল্পটো ভাৰত চৰকাৰৰ বৈদ্যুতিন আৰু তথ্য প্ৰযুক্তি মন্ত্ৰালয় ৰ সহায়ত চেণ্টাৰ ফ'ৰ ডেভেলপমেণ্ট অব এডভান্স কম্পিউটিং, হায়দৰাবাদ (C-DAC) ৰ দ্বাৰা কাৰ্য্যকৰী কৰা হৈছে।
